EkBass/fiwiki-20250220-pages-articles huggingface dataset:
Letonniemi

Letonniemi on Oulussa Taskilan kaupunginosassa Kuivasmeren itärannalla sijaitseva Natura-luonnonsuojelualue. Nykyinen niemi on aiemmin ollut saari nimeltään Piispanletto ja alue tunnetaankin molemmilla nimillään. Letonniemen suojelun perusteena ovat lähinnä niemen laajat merenrantaniityt sekä maankohoamisilmiöön liittyvien kasvillisuuden muutosten seuraaminen ja tutkiminen. Koska alue on lähellä Oulun kaupunkia, on sillä myös virkistyksellistä merkitystä. Suojelualueella on lähes kaikkialla nähtävissä jälkiä ihmisen toiminnasta. Alueen keskiosiin on istutettu kuusia ja puustoa on harvennettu. Alueen koillispuolelle Rajakylän Rajahautaan on rakennettu Rajahaudan venesatama ja uimaranta. Alueella risteilee polkuja ja pitkospuita. Letonniemen läntisimmässä kärjessä sijaitsee nuotiopaikka, ja etelärannalla luontopolun varrella seisoo vanha Koskelan sektoriloisto. Aluetta on aiemmin käytetty eläinten laitumena, mutta laiduntamisen loputtua kasvillisuus on päässyt valtaamaan alaa, ja rantaniityillä kasvavat nykyisin pajut ja järviruoko sekä harmaaleppä. Alueella kasvaa myös runsaasti saniaisia sekä ruohokanukkaa. Ruoikoitumisen myötä myös alueen linnusto on yksipuolistunut, ja avoimien rantojen kahlaajalintujen kuten tyllien, suosirrin ja lapinsirrin kannat ovat vähentyneet huolestuttavasti. Ruoikoitumisesta ovat hyötyneet muun muassa ruskosuohaukat, merihanhet, tukkasotkat ja ruokokerttuset. ==Kuvia Letonniemestä== Kuva:Letonniemi 1.JPG|Nuotiopaikan alue Kuva:Letonniemi 2.JPG|Näkymä etelään Kuva:Letonniemi 3.JPG|Näkymä pohjoiseen Kuva:Letonniemi 4.JPG|Koskelan loistotorni Kuva:Letonniemi Duckboard.jpg|Pitkospuut == Lähteet == == Aiheesta muualla == * Euroopan unionin komission päätös: Virallinen lehti nro L 040, 11/02/2005 s. 0001–0181 * Pohjois-Pohjanmaan ympäristökeskus * Oulun kaupunki: 360° panoraamakuva Letonniemestä * Flickr.com:ssa julkaistut kuvat alueelta Luokka:Suomen niemet Luokka:Suomen Natura-alueet Luokka:Oulun puistot Luokka:Oulun suot Luokka:Taskila Luokka:Pohjois-Pohjanmaan luonnonsuojelualueet
Aikaerorasitus

Aikaerorasitus eli jet lag [džet läg] () on fyysinen rasitus, joka aiheutuu vuorokausirytmin muuttumisesta itä-länsisuuntaisilla pitkillä lennoilla. ==Oireet== Aikaerorasituksen tyypillisiä oireita ovat aamu- tai iltapäiväväsymys, katkonainen yöuni, yleinen huono olo, vatsavaivat, huimaus, päänsärky, keskittymiskyvyn heikentyminen, ärtyisyys ja ruumiillisen suorituskyvyn heikkeneminen. Oireet johtuvat sisäisen uni-valverytmin sekä muiden elimistön rytmien kuten veren kortisolihormonin pitoisuuden vaihtelun ja ruumiin lämpötilavaihtelun ristiriidasta. Aikaerorasituksen oireita voi tulla jo kolmen tunnin aikaerosta mutta ei merkittävästi sitä vähemmästä aikaerosta. Selvemmin oireet tulevat esiin lennettäessä lännestä itään. ==Sopeutuminen== Aikaeroon sopeutumiseen tarvittava aika riippuu lentosuunnasta ja ylitettyjen aikavyöhykkeiden lukumäärästä. Länteen päin lennettäessä sopeutumiseen menee vuorokausina aikavyöhykkeiden lukumäärä jaettuna kahdella tai kolmella, yksilöllisestä sopeutumisnopeudesta riippuen. Itään päin lennettäessä aikavyöhykkeiden lukumäärä jaetaan 1,5:llä tai kahdella. ==Ehkäisy ja hoito== Jos matka kestää viikon tai kauemmin, matkaaja voi yrittää ehkäistä oireiden ilmaantumista siirtymällä jo kotimaassaan nukkumaan kohdemaan mukaisesti. Länteen päin lennettäessä nukkumaanmeno- ja heräämisaikoja voi siirtää muutamana päivänä paria tuntia myöhemmäksi ja esimerkiksi juoda koneessa kahvia. Itään päin lennettäessä voi koettaa nukkua koneessa mahdollisimman paljon ja juoda vettä ja mehuja. Itään lennon jälkeen oleskelu valoisassa aamulla ja päivällä nopeuttaa rytmien siirtymistä. Länteen lennettyä valoa voi lisätä etenkin illalla ja iltayöllä. Jos määränpäässä ollaan pidempään, aikaeroon sopeutumista voidaan nopeuttaa parhaiten siirtymällä välittömästi määränpäähän saavuttua kyseiseen aikaan. Aikuisen tulisi mennä nukkumaan vasta kello 22–24 paikallista aikaa ja nousta aamulla normaaliin aikaan vuoteesta. Runsas liikunta ulkoilmassa auttaa aikaeroon sopeutumisessa. Heräämisen jälkeen onkin suositeltavaa käydä kävelyllä tai juoksulenkillä ulkoilmassa. Pitkien päiväunien nukkumista on vältettävä. Vaikeissa tapauksissa voidaan käyttää unilääkettä määränpäässä kahtena tai kolmena iltana. Myös lyhytaikainen melatoniinin käyttö voi nopeuttaa aikaeroon sopeutumista.MTV3.fi - Matkailu: Minimoi jet lag ==Lähteet== Luokka:Ilmailu Luokka:Unihäiriöt Luokka:Seulonnan keskeiset artikkelit
Markku Palmroos

Markku Palmroos (s. 27. elokuuta 1960 Helsinki) on suomalainen jalkapallovalmentaja ja entinen maalivahti. Palmroos voitti pelaajaurallaan neljä Suomen-mestaruutta, kolme Suomen Cupia ja pelasi Suomen maajoukkueessa. Hänet muistetaan myös jykevän kokoisena maalivahtina. == Ura == === Pelaajaura === Palmroos aloitti pelaajauransa aikuisten tasolla Helsingin Ponnistuksessa II divisioonassa kaudella 1979. Vaikka hän pelasi maalivahtina, pääsi hän kolmen Ponnistus-kautensa aikana kahdesti myös maalintekijätilastoihin. Kaudeksi 1983 Palmroos siirtyi Helsingin Jalkapalloklubiin, jota hän edusti suuren osan pelaajaurastaan. Lisäksi Palmroos edusti pääsarjassa OTP:tä, Kumua, TPS:ää ja Jaroa. HJK:ssa hän voitti yhteensä neljä Suomen mestaruutta vuosina 1985, 1987, 1988 ja 1992 sekä kolme Suomen Cupia 1984, 1993 ja 1996. Kaudella 1987 Palmroos piti maalinsa puhtaana 827 minuuttia, mikä oli tuolloin pääsarjatason ennätys. === Valmentajaura === Päävalmentajana Palmroos on toiminut Atlantiksessa, kun hän korvasi lokakuussa 2000 erotetun Jari Europaeuksen. Joukkue onnistui kauden päätteeksi nousemaan Veikkausliigaan, kun se kukisti karsinnoissa TPS:n. Seuraavalle kaudelle apuvalmentajana toiminut Ari Tiittanen siirtyi päävalmentajaksi ja Palmroos tämän avuksi. Atlantis voitti tuolloin Suomen Cupin. Atlantiksen päädyttyä konkurssiin 2002, siirrettiin sen sarjapaikka uudelle vantaalaisseura AC Allianssille, jossa parivaljakko Tiittanen–Palmroos jatkoi edelleen samalla työnjaolla. Palmroos jatkoi Allianssissa kauden 2005 loppuun, vaikka Tiittanen korvattiin Thierry Pisterillä. Kaudeksi 2006 Palmroos nimettiin tammisaarelaisen EIF:n päävalmentajaksi Kakkoseen. Maaliskuussa 2006 Palmroos aloitti EIF:n valmentamisen ohella myös HJK:n maalivahtivalmentajana, jossa hän toimi kauden 2009 loppuun saakka. Palmroos toimi EIF:ssä vielä 2007 , mutta seuraavalla kaudella 2008 hän aloitti Kakkosen Lohjan Pallossa. Hän vei sen kahtena peräkkäisenä kautena lohkonsa toiseksi ja vuonna 2010 kuudenneksi. Palmroos piti tämän jälkeen taukoa valmennuksesta, mutta palasi Lohjalle jälleen kaudeksi 2012. LoPa:n menestys jäi kuitenkin heikoksi ja Palmroos erotettiin kesäkuun lopussa. Seuraavalla kaudella hän aloitti HJK:n A-juniorivalmentajana ja toukokuussa 2013 myös BK-46:n päävalmentajana. Palmroos on toiminut myös Suomen A-maajoukkueen maalivahtivalmentajana. Palmroosin toinen jalka amputoitiin polven alapuolelta marraskuussa 2017, mutta hän aikoo jatkaa silti valmentajana. Ennen amputointia jalkaa leikattiin 22 kertaa. Alkuvuodesta 2023 Palmroos liittyi PEPO:n valmennusryhmään. Saman vuoden kesäkuussa Palmroos sai aivoinfarktin. Infarktin jälkeen hän on ollut kuntoutettavana Helsingin Synapsia-talossa. == Lähteet == Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1960 syntyneet Luokka:Elävät henkilöt
Syklopropaani

Syklopropaani C3H6 on hiilestä ja vedystä muodostunut yksinkertaisin rengasrakenteinen orgaaninen yhdiste. Se kuuluu rakenteellisesti sykloalkaanien aineryhmään. Sen CAS-numero on 75-19-4. Syklopropaani on kaasuna väritön, herkästi syttyvä ja makeantuoksuinen. == Historiaa == Syklopropaanin löysi 1881 August Freund, joka myös esitti sen oikean rakenteen julkaisemassaan paperissa. Hän tuotti sitä antamalla 1,3-dibromopropaanin reagoida natriumin kanssa, mikä johti molekyylinsisäiseen Wurtz-reaktioon, ja tuotti suoraan syklopropaania. G. Gustavson paransi reaktion saantoa käyttämällä sinkkiä natriumin sijaan. Ennen kuin syklopropaanin anesteettiset ominaisuudet keksittiin 1929, sillä ei ollut kaupallisia käyttökohteita. Teollinen tuotanto alkoi vuoteen 1936 mennessä. == Rakenne == Hiiliatomit muodostavat syklopropaanissa tasasivuisen kolmion. Syklopropaani on siis hiiliatomiensa suhteen tasomainen. Hiilten väliset 60° kulmat poikkeavat suuresti neljävalenssisen hiilen taipumuksesta muodostaa noin 109° kulmia, joten syklopropaanilla on paljon kulmajännitystä. Kulmajännitys voidaan todeta röntgensäteillä tehtävillä elektronitiheysmittauksilla, joissa nähdään hiilten välisten kovalenttisten sidosten taipuminen. Jännittyneet sidokset tekevät syklopropaanista tavallista alkaania helpommin reagoivan. Syklopropaani muuttuu hitaasti propeeniksi. == Valmistus ja reaktiot == Syklopropaania valmistetaan 1,3-diklooripropaanista sinkin ja natriumjodidin avulla.Hartmund Wollweber: Anesthetics, General, Ullmann's Encyclopedia of Industrial Chemistry, John Wiley & Sons, New York, 2000. Viitattu 07.08.2013 Sille ovat tyypillisiä reaktiot, joissa sen rengasrakenne avautuu. Näin käy sen reagoidessa muun muassa bromin, vetybromidin, vedyn ja rikkihapon kanssa. Yhdistettä voidaan käyttää orgaanisessa synteesissä. : == Käyttö == Syklopropaania on käytetty lääketieteessä muun muassa anestesiaan hengitettynä, koska se on tehokas ja vain lievästi myrkyllinen. Sen käytöstä on luovuttu, koska syklopropaanin ja ilman seos on herkästi räjähtävää ja se saattoi myös aiheuttaa sydämen rytmihäiriöitä.George R. Lenz, Hollis G. Schoepke & Theodore C. Spaulding: Anesthetics, Kirk-Othmer Encyclopedia of Chemical Technology, John Wiley & Sons, New York, 2000. Viitattu 07.08.2013 == Lähteet == == Aiheesta muualla == * PubChem: Cyclopropane * Kyoto Encyclopedia of Genes and Genomes (KEGG): Cyclopropane * ChemBlink: Cyclopropane Luokka:Sykloalkaanit Luokka:Anestesiologia Luokka:Nikotiiniantagonistit Luokka:NMDA-reseptorin antagonistit
Stockmannin Tallinnan-tavaratalo

Stockmannin Tallinnan-tavaratalo on Tallinnassa, Virossa sijaitseva tavaratalo. Se on Baltian suurin tavaratalohttps://stockmann.com/webapp/wcs/stores/servlet/CustomerService/Tavaratalot- ulkomailla.html, jossa myyntipinta-alaa on 14 500 m², jotka sijoittuvat viiteen kerrokseen. Stockmann avasi ensimmäisen myymälänsä Tallinnassa vuonna 1993, mutta tavarataloksi se laajennettiin varsinaisesti vuonna 1996. Näin se on Stockmannin ensimmäinen ulkomaille avattu täysimittainen tavaratalo. Vuonna 2000 tavarataloa laajennettiin kolmella kerroksella viisikerroksiseksi ja sen yhteyteen rakennettiin 400-paikkainen paikoitushalli. Tallinnan Stockmann sijaitsee osoitteessa Liivalaia 53. ==Tavaratalon osastot ja palvelut kerroksittain== Ensimmäisessä kerroksessa sijaitsee elintarvikeosasto Stockmann Delikatess, jossa myydään myös alkoholituotteita. Ensimmäisessä kerroksessa myydään myös kosmetiikkaa ja sukkia. Katutasossa on Annilill Lilled -hääliike. Toisessa kerroksessa sijaitsevat miesten vaatteet ja jalkineet, nuorten vaatteiden One Way sekä matkalaukut. Toisessa kerroksessa on myös internetkahvila. Kolmannessa kerroksessa on naistenvaateosasto, naistenjalkine- ja käsilaukkuosastot sekä lastenvaateosasto ja lastenjalkine- ja leluosastot. Neljännessä kerroksessa myydään kodintarvikkeita, paperituotteita, elektroniikkaa, musiikkia, puhelimia ja kameroita ja urheilutuotteita. Neljännessä kerroksessa on myös Elisan liike. Viidennessä kerroksessa mm. vaateliike Seppälä, hääliike Annilill, kauneushoitola Désireé, optikkoliike Instrumentarium, Kesklinna Apteek (Keskikaupungin apteekki), matkatoimisto Estravel, Mister Minit -suutari sekä Silja Linen, Nordean ja Danske Bankin konttorit. Ylimmässä kerroksessa on myös Fazer Amican ravintola "Fifth Floor" ja lasten leikkipaikka. == Kuvat == Tiedosto:Stockmann in Tallinn 29 December 2006.jpg|Stockmann Tallinnassa talvella Tiedosto:Stockmann in Tallinn 20 August 2011.jpg|Stockmannin takapiha Tallinnassa Tiedosto:Crazy Days in Stockmann 15 October 2010.jpg|Tallinnan Stockmannin Hullut Päivät Tiedosto:Stockmann'_parking_01_April_2010.jpg|Stockmannin pysäköintihalli Tiedosto:The old Chimney Stockmann Tallinn.jpg|Vanhan tehtaan savupiippu == Lähteet == ==Aiheesta muualla== * Stockmann-tavaratalot ulkomailla * Stockmann Viro Tallinna Luokka:Tallinnan rakennukset ja rakennelmat
Pohjoismaiden ministerineuvosto

Pohjoismaiden ministerineuvosto on Pohjoismaiden hallitusten yhteistyöelin. Pohjoismaiden ministerineuvosto koostuu useista ministerineuvostoista. Alakohtaiset ministerit tapaavat ministerineuvoston kokouksissa pari kertaa vuodessa. Alakohtaisia ministerineuvostoja on 12 (tilanne lokakuu 2024), joiden lisäksi on pohjoismaisesta yhteistyöstä vastaavien ministereiden ministerineuvosto. Ministerineuvostojen päätösten on oltava yksimielisiä. Kansallisista virkamiehistä koostuvat virkamieskomiteat vastaavat asioiden valmistelusta ja seurannasta. Pohjoismaiden ministerineuvosto on perustettu vuonna 1971. Sen jäseniä ovat siitä lähtien olleet Islanti, Norja, Ruotsi, Suomi ja Tanska, joiden lisäksi Ahvenanmaan, Färsaarten ja Grönlannin edustusta ja asemaa on vahvistettu niin, että niillä on nykyään yhtäläinen edustus. Pohjoismaiden ministerineuvoston puheenjohtajuus vuorottelee viiden Pohjoismaan välillä ja puheenjohtajuuden kesto on yksi vuosi. Puheenjohtajamaa laatii vuoden yhteistyölle ohjelman. Pohjoismaiden ministerineuvoston pääsihteerinä on 18. maaliskuuta 2019 lähtien toiminut Paula Lehtomäki. == Lähteet == Ministerineuvosto
Nordita

Nordita () on vuonna 1957 perustettu teoreettisen fysiikan tutkimuslaitos, jota rahoittavat Pohjoismaiden hallitukset Pohjoismaiden ministerineuvoston kautta. Laitos toimi alun perin Kööpenhaminan yliopiston Niels Bohr -instituutin yhteydessä mutta muutti syksyllä 2006 Tukholman AlbaNova- yliopistokeskukseen ja aloitti toimintansa kokonaisuudessaan siellä vuoden 2007 alussa. Norditan tutkimusalueisiin kuuluvat astrofysiikka, biofysiikka, tiiviin aineen fysiikka ja hiukkasfysiikka. Laitoksen johtajana toimii professori Ulf Wahlgren, ja sen budjetti (vuonna 2007) on noin 23 miljoonaa Ruotsin kruunua, josta puolet tulee ministerineuvostolta ja toinen puoli Kungliga Tekniska högskolanilta ja Tukholman yliopistolta. == Lähteet == ==Aiheesta muualla== * Norditan kotisivu Luokka:Teoreettinen fysiikka Luokka:Ruotsin tutkimuslaitokset
Suomi-ilmiö

Suomi-ilmiö on suomalaisen rockyhtyeen Eppu Normaalin kappale, joka julkaistiin vuonna 1980 levyllä Akun tehdas. Kappaleen sävelsi Mikko Syrjä ja sanoitti Mikko Saarela. Kiina-ilmiöön (tietyntyyppiseen ydinonnettomuuteen viittava termi) viittaavan nimensä mukaisesti kappale vastustaa ydinvoimaa mutta tekee sen ironisesti. Kappaleen kertoja on olevinaan ydinvoimamyönteinen ja isänmaallinen henkilö, joka uskoo, että Suomessa ydinvoimasta ei ole haittaa. Sanoituksessa viitataan vuonna 1979 tapahtuneeseen Harrisburgin ydinvoimalaonnettomuuteen. Kappale on myös yhtyeen vuonna 1980 julkaistulla livealbumilla Elävänä Euroopassa. Luokka:Eppu Normaalin kappaleet Luokka:Vuoden 1980 kappaleet
Segway

Segway on kaksipyöräinen, motorisoitu kulkuväline. Se on suunniteltu kuljettamaan yhtä ihmistä kerrallaan siten, että ihminen ohjaa itse laitetta. Segwayssä on sähkömoottori, joka käyttää energianlähteenä litiumioniakkuja. Laitteessa on tasapainottava järjestelmä, joka estää kulkuvälineen kaatumisen liikkuessa. Tämä onnistuu käyttäjän asennon ja maan muodon muutoksia mittaavien sensoreiden avulla. Segwayn maksimikulkunopeus on noin 20 km/h. Segwayn keksi yhdysvaltalainen Dean Kamen, joka alkoi kehitellä laitetta nähtyään pyörätuolipotilaan yritystä ylittää katukivetys. Laite julkistettiin vuonna 2001. Elokuussa 2006 julkistettiin uusi Segway PT (Personal Transporter) -versio. Laitetta ovat virallista käyttöä varten testanneet mm. poliisivoimat ja posti Yhdysvalloissa sekä Saksassa. Suomessa Segwaylla on saanut ajaa maanteillä vuodesta 2016, jolloin tieliikennelakia muokattiin ja Segwayt, sähköpotkulaudat, leijulaudat ja muut kevyet sähköajoneuvot hyväksyttiin laillisiksi kulkuneuvoiksi liikenteeseen. Näihin alle 15 km/h kulkeviin laitteisiin sovelletaan jalankulkijan liikennesääntöjä. It-firmat ihastuivat sähkörullalautaan, Taloussanomat, 2007Poliisille potkulauta, MTV3 16.4.2008 Segwayn omistaja James Heselden kuoli syyskuussa 2010 ajettuaan Segwaylla alas jyrkänteeltä. Hän oli ostanut yrityksen joulukuussa 2009.Segway-miljonääri kuoli Segway-turmassa, Yle.fi /uutiset, viitattu 27.9.2010 Kesäkuussa 2020 Segway ilmoitti lopettavansa alkuperäisen kaltaisten Segway PT kulkuvälineiden valmistuksen 15.7.2020 alkaen. Segwayn nykyinen omistaja, kiinalainen Ninebot, jatkaa tuotemerkin käyttöä muissa tuotteissa. == Lähteet == == Aiheesta muualla == * Segwayn virallinen verkkosivu * Segwayn suomenkielinen verkkosivu * Artikkeli vuodelta 2002 verkkosivustolla Studio LUMI Luokka:Kaksipyöräiset ajoneuvot Luokka:Sähköajoneuvot Luokka:Seulonnan keskeiset artikkelit
Roistovaltio (kirja)

Roistovaltio: Maailman ainoa supervalta () on William Blumin vuonna 2000 julkaistu kirja, joka kritisoi kärkkäästi Yhdysvaltain ulkopolitiikkaa erityisesti kylmän sodan aikana. Kirjassa Yhdysvaltoja luonnehditaan roistovaltioksi ja siinä käsitellään muun muassa terrorismia, Afganistanin tilannetta, Yhdysvaltojen toimintaa YK:ssa ja CIA:n arveluttavia toimia. Osama bin Laden nosti kirjan esille puheessaan tammikuussa 2006 ja suositteli sen lukemista, mikä sai kirjan myyntiluvut kohoamaan jyrkästi. Kun Blumilta kysyttiin mielipidettä bin Ladenin kannanottoon, hän totesi itse asiassa olleensa tyytyväinen asiaan, sillä tiesi sen vauhdittavan kirjan myyntiä. Blum ei myöskään pistä pahakseen, jos bin Ladenin kaltainen henkilö jakaa hänen kantansa Yhdysvaltojen ulkopolitiikkaa kohtaan. Ennen bin Ladenin lausuntoa kirja oli verkkokauppa Amazonin sivulla 209 000\. myydyin kirja, mutta seuraavana sunnuntaina jo 12. myydyin, mikä kertoo lausunnon konkreettisesta vaikutuksesta yleisöön. Kirjan on julkaissut suomeksi Kustannusosakeyhtiö Sammakko vuonna 2002, suomentajana Jaakko Yli-Juonikas. == Lähteet == Luokka:Kirjat politiikasta Luokka:Vuoden 2000 kirjat
Kurjenkello

Kurjenkello (Campanula persicifolia) on heinäkuussa kukkiva kellokasvi. Sen jopa 5 cm:n levyiset kukat ovat tavallisesti sinisiä, mutta toisinaan tavataan myös hivenen punertavia tai jopa aivan valkoisia kukkia. Kurjenkellon kukat ovat kaksineuvoisia; kellot ovat ensin muutaman päivän toiminnallisesti hedekukkia ja seuraavat päivät emikukkia. Kurjenkellon tanakka, tavallisesti 30–70 senttimetrin (joskus jopa metrin) pituinen varsi on usein yksihaarainen. Kasvia tavataan metsissä, niityillä ja pientareilla. Kurjenkelloa viljellään joskus myös koristekasvina.Peach-leaved bellflower BBC Kurjenkelloa tavataan Keski- ja Itä-Euroopassa. Suomessa ja Ruotsissa sen levinneisyys rajoittuu maiden eteläosiin. == Lähteet == == Aiheesta muualla == * Kasviatlas 2022: Kurjenkellon levinneisyys Suomessa. * Luontoportti: Kurjenkello (Campanula persicifolia) * Pohjolan kasvien pauloissa: Campanula persicifolia – kurjenkello * United States Department of Agriculture (USDA): Campanula persicifolia * Plants for a Future Luokka:Sinikellot
Reflexion

Reflexion on oululainen rockyhtye. Tyyliltään yhtyeen musiikki on melankolista rockmetallia. Yhtye perustettiin vuonna 1996, jolloin sen nimi oli vielä BarbarianZ. Nimi vaihtui Reflexioniksi vuoden 2000 tienoilla. Yhtye julkaisi yhdeksän demoa ennen kuin ensimmäinen albumi Out of the Dark ilmestyi vuonna 2006. Albumin tuotti elektropop-yhtyeenäkin tunnettu kaksikko Firevision. Reflexionin laulaja Juha Kylmänen on laulanut myös For My Pain... -nimisessä sivuprojektiyhtyeessä. Vuonna 2008 yhtye julkaisi toisen studioalbuminsa, nimeltään Dead to the Past, Blind for Tomorrow. Viimeisimmän studioalbuminsa Edgen julkaisun jälkeen yhtye ilmoitti loppuvuodesta 2010 jäävänsä tauolle. == Viimeinen tunnettu kokoonpano == * Juha Kylmänen – laulu (2000–2010) * Juhani Heikka – kitara (2000–2010) * Ilkka Jolma – kitara (2000–2010) * Mikko Uusimaa – bassokitara (2004–2010) * Ilkka Leskelä – rummut (2009–2010) === Entiset jäsenet === * Petteri Lehtola – bassokitara (2003–2004) * Reiska Pohjola – rummut (2000–2009) * Antti Pikkarainen – kosketinsoitin (2000–2004) * Vesa Männistö – bassokitara (1998–2003) * Olli Estola – rummut (2008, live) * Tonmi Lillman – rummut (2010, Edge-albumi) * Oskari "Ose" Moilanen - bassokitara == Diskografia == === Studioalbumit === * * * === Singlet === * * * * === Demot === * * * * * * * * * == Aiheesta muualla == * * Yhtyeen Facebook-sivusto Luokka:Suomalaiset rockyhtyeet
41 (luku)

41 (neljäkymmentäyksi) on luonnollinen luku, jota edeltää luku 40 ja seuraa luku 42. == Matematiikassa == * 41 on alkuluku. * 41 on Sophie Germainin alkuluku, koska 2 \cdot 41 + 1 = 83 on myös alkuluku. * 41 on Pythagoraan alkuluku: 10 \cdot 4 + 1. * 41 on 43:n alkulukukaksonen ja 37:n alkulukuserkku. * 41!+1 on kertoma-alkuluku. * 41 on keskitetty neliöluku, koska se voidaan muodostaa kahden peräkkäisen neliöluvun summana: 4^2+5^2. * 41 on palindromi viisijärjestelmässä: 1315. * 41 kuuluu Narayanan lehmiksi kutsuttuun lukujonoon. * 41 esiintyy kahdessa jaottomassa Pythagoraan kolmikossa: ja .41 Forty-One XLI (arkistoitu) * 41 on kuuden ensimmäisen alkuluvun summa: 2+3+5+7+11+13. * 41 voidaan muodostaa kolmen peräkkäisen alkuluvun summana: 11+13+17. * 41 voidaan muodostaa kolmen neliöluvun summana kahdella tavalla: 6^2+2^2+1^2 tai 4^2+4^2+3^2. * 41 on pienin alkuluku, jonka kuutio voidaan muodostaa kolmen kuutioluvun summana kahdella tavalla: 41^3 = 2^3+17^3+40^3 = 6^3+32^3+33^3. * Kokonaislukujen 1–7 tekijöiden summa on 41. * Kaavalla x^2-x+41 saadaan aina alkuluku, kun x on kokonaisluku väliltä 1–40. * 41 on toinen alkuluku takaperin binäärijärjestelmässä: 41=101001_2 ja 100101_2=37. == Luonnontieteissä == * Jaksollisessa järjestelmässä niobiumin järjestysluku on 41. * Kalium-41 on kaliumin vakaa isotooppi. * Germanium-73 on germaniumin vakaa isotooppi, jonka neutroniluku on 41.Isotope data for germanium-73 in the Periodic Table * 41 Daphne on pikkuplaneetta. * Messier 41 on avoin tähtijoukko. == Muissa yhteyksissä == * 41 on Sveitsin kansainvälinen suuntanumero. * PPŠ-41 oli neuvostoliittolainen konepistooli. * George H. W. Bush oli Yhdysvaltojen 41. presidentti. * Montana oli 41. Yhdysvaltoihin liittynyt osavaltio. * Eurooppatie E41 kulkee Saksan ja Sveitsin välillä. * Kantatie 41 kulkee Auran ja Huittisten välillä. == Lähteet == == Aiheesta muualla == Luokka:Luonnolliset luvut
Piacenza-vaihe

Piacenza-vaihe on maapallon geologisessa historiassa plioseeni-epookin päättänyt vaihe, noin 3,6–2,6 miljoonaa vuotta sitten.Piacenzian Stage Encyclopedia Britannica Silloin Maan ilmasto kylmeni huomattavasti kohti pleistoseenin jääkausia. Luoteis-Euroopan stratigrafiassa Piacenza-vaihetta vastaa Reuver-vaihe. == Lähteet == Luokka:Neogeenikausi
Shane Lynch

Shane Eamonn Mark Stephen Lynch (s. 3. heinäkuuta 1976, Dublin, Irlanti) on irlantilainen pop-tähti, joka tuli tunnetuksi Boyzone-yhtyeessä. Hän nai Eternal-tyttöbändin laulajan Esther Bennettin 8. maaliskuuta 1998. Pari erosi heinäkuussa vuonna 2000. Hänen sisarensa, kaksoset Keavy ja Edele Lynch niittivät mainetta tyttöbändissä B*Witched 1990-luvun lopulla. Shane aiheutti hämminkiä vuoden 1999 MTV Europe Music Awards -seremoniassa käytettyään kirosanoja Boyzonen palkintopuheessa. Vuoden 2000 lopulla hän julkaisi entisen bändikaverin, Keith Duffyn kanssa uuden version Milli Vanillin vuoden 1988 hitistä "Girl You Know It's True" nimellä Keith 'n' Shane. Single sijoittui parhaimmillaan sijalle 36 Britannian listalla. Shane Lynch on tunnustanut olleensa kiinnostunut okkultismista.Sunday Mirror 23. heinäkuuta 2006 Nykyisin hän on tunnustava kristitty, joka julistaa uskoaan avoimesti ja ottaa sen pohjalta hyvinkin radikaalisti kantaa eri elämän alueisiin. ==Aiheesta muualla== * Shane puhuu uskostaan * DigitalSpy:ssa lyhyt artikkeli * Haastattelu Gazette & Herald 17. maaliskuuta, 2005 ==Lähteet== Luokka:Irlantilaiset laulajat Luokka:Vuonna 1976 syntyneet Luokka:Elävät henkilöt
Trash Video

Trash Video on riippumaton tuotantoyhtiö Tampereelta, Hervannasta. Yhtiön aktiivijäseniä ovat Ville Lähde, Matti Kuusniemi, Aatto Paasonen, Antti Murtonen, Andres Pass ja Sami Saarinen. Trash Videon teoksille on ominaista huumori, väkivalta ja mielikuvitukselliset tapahtumat. Tuotantoryhmä on tuottanut yli 70 vaihtelevan pituista elokuvaa. Ennen Trash Videota ryhmän nimi oli Erno's Home Video (vuosina 1992–1994) ja Home Video Hervanta (1994–1995). Trash Video -ryhmä perustettiin vuonna 1995, ja yritys Trash Video Oy vuonna 2006. Trash Videon tunnetuimpia elokuvia ovat Nato Commando (2005), Mies Hervannasta (2003) ja Hervannan hurjat (2001). Trash Videon täysimittainen Juhlajätkät-tilannekomediasarja esitettiin Diggarilla syksyllä 2008. thumb|right|Nato Commando (2005) ==Tuotanto== Tässä on luettelo Trash Video -nimen alla tehdyistä elokuvista. ===Yksittäiset elokuvat=== *Verirahat (1995) *Myrkkymies (1995) *Kauhujen kämppä (1996) *Avaruuden teurastajat (1996) *Kovat jätkät (1996) *Kovat jätkät 2: Koston himo (1997) *Hervanta Homicide (1998) *Virpoja (1998) *Viimeiset humalaiset (1998) *Hervanta Homicide 2000 (1999) *Murhapukki (2000) *Loukku (2001) *Jack ja punainen kosmos (2001) *Hervannan hurjat (2001) *Vinokäyrä (2002) *Mies Hervannasta (2003) *Jack vs. Teräsarmeija (2004) *Nato Commando (2005) *Kuonavasara (2009) *Viimeinen taistelu Venuksesta (2010) *The Revenge of the Earthquake (2012) *Champions of Space (2014) ===Juhlajätkät-sarja=== *Juhlajätkät: Tuparit (2000) *Juhlajätkät: Serkkupoika (2001) *Juhlajätkät: Lunta tupaan (2002) *Juhlajätkät: Tiikerinsilmä (2003) *Juhlajätkät: Juhlakalu (2004) *Juhlajätkät – Season 1 (2008) (13 jaksoa) ===Action-sarja=== *Action Hervanta (1999) *Warriors of Action Hervanta (1999) *Summer of Action (2000) *Action Armageddon (2001) *Action Unknown (2002) *Action Insane (2003) *Action Interactive (2005) ==Katso myös== * Findie ==Aiheesta muualla== * Trash Videon Internet-sivut * Trash Video facebookissa * Trash Video IMDb.comissa * Juhlajätkät-sarjan viralliset Internet-sivut Luokka:Suomalaiset elokuvayhtiöt
Mikey Graham

Michael Christopher Charles Graham (s. 15. elokuuta 1972, Dublin, Irlanti) on irlantilainen pop-laulaja ja Boyzone-yhtyeen jäsen. Mikey on julkaissut yhden singlen, "You're My Angel", joka meni sijalle 13 Ison-Britannian listalla kesäkuussa 2000. Hän julkaisi myös albumin Meet Me Halfway samana vuonna. Hän nai pitkäaikaisen tyttöystävänsä, Karen Corradin 14. elokuuta 2004.mikeygraham.de Pari oli kihloissa heinäkuusta 2000 alkaen.Imdb → Mikey Graham Mikeyllä on myös tytär Hannah, joka syntyi toukokuussa 1996. ==Lähteet== == Aiheesta muualla == Luokka:Irlantilaiset laulajat Luokka:Vuonna 1972 syntyneet Luokka:Elävät henkilöt
Hollihaan puisto

Hollihaan puisto on Oulun keskusta-alueen toiseksi suurin puisto. Puisto kattaa noin kolmasosan Hollihaan kaupunginosasta Oulussa. Puistoa rajaavat lännessä Oulujoen suistoalue, pohjoisessa Sonnisaari ja Kuusiluodon vanha puukaupunkialue, idässä Oulun urheilutalo ja Hollihaan päiväkoti sekä etelässä Puistokadun varren kerrostalot, joista näkyvimpänä Nuottalan kerrostalo. Puiston alue toimi 1700-luvulla läheisen kestikievarin hevoslaitumena. Alue oli alavaa ja vetistä suistomaata aina 1930- ja 1940-luvuille asti, jolloin puistossa tehtiin maantäyttötöitä. Tämän jälkeen Hollihaka toimi vielä lähiasukkaiden laidunalueena, kunnes 1960-luvulla aloitettiin puiston rakentaminen. Puiston keskellä sijaitseva korkeahkon mäen arvellaan olevan entinen kaatopaikka. Hollihaan puiston läpi Kuusiluodosta Kyösti Kallion puistoon kulkee valtakunnallinen pyöräretkeilyreitti. Urheilutalon vieressä on vuonna 1965 avattu lasten liikennepuisto, joka on auki toukokuusta elokuuhun. Liikennepuistossa lapset voivat harjoitella liikennekäyttäytymistä ohjaajien avulla joko kävellen tai puiston tarjoamilla polkuautoilla. Eteläinen osa Oulujoen suiston ranta-alueesta on varattu kaupunkilaisten venepaikoille. Hollihaassa on 86 venepaikkaa, veneilyn perustukipalvelut sekä myös talvisäilytysmahdollisuus. Hollihaan puiston eteläosassa on myös koirapuisto, joka on lähinnä koirien vapaana pitämiseen tarkoitettu aitaus. Talvisin puiston keskellä sijaitseva mäki on suosittu pulkkamäki. == Lähteet == == Aiheesta muualla == Luokka:Hollihaka Luokka:Oulun puistot
Timanttikyttä

Timanttikyttä (Blue Streak) on Les Mayfieldin ohjaama ja Martin Lawrencen tähdittämä komedia, joka julkaistiin vuonna 1999. Martin Lawrencen lisäksi elokuvassa näyttelevät muun muassa Luke Wilson, Dave Chappelle, William Forsythe ja Nicole Ari Parker. Elokuva oli menestys, sekä Yhdysvalloissa että muualla maailmassa, samoin kuin elokuvan soundtrack, joka on myynyt platinaa julkaisunsa jälkeen. Elokuva tuotti Yhdysvalloissa yli 68 miljoonaa dollaria ja maailmanlaajuisesti lähes 118 miljoonaa dollaria . Timanttikyttä kuvattiin pääosin Sony Picturesin studioilla Kalifornian Culver Cityssä. ==Näyttelijät== == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1999 yhdysvaltalaiset elokuvat Luokka:Les Mayfieldin ohjaamat elokuvat
Konnasota

Konnasota on Sam Weismanin ohjaama komediaelokuva vuodelta 2001. Sen pääosia esittävät Martin Lawrence ja Danny DeVito, joiden lisäksi elokuvassa nähdään John Leguizamo, Bernie Mac, Larry Miller, Nora Dunn, GQ ja William Fichtner. Elokuvaa kuvattiin Kaliforniassa, myös itärannikon Massachusettsin useissa paikoissa, kuten Bostonissa, Concordissa, Manchester-by-the-Seassa, Cambridgessa sekä Miltonissa. Kaliforniassa kuvaukset tehtiin pääasiassa Riversidessa. == Näyttelijät == Luokka:Yhdysvaltalaiset komediaelokuvat Luokka:Vuoden 2001 yhdysvaltalaiset elokuvat Luokka:Sam Weismanin ohjaamat elokuvat Luokka:Metro-Goldwyn-Mayerin elokuvat
Richard Linklater

Richard Linklater (s. 30. heinäkuuta 1960 Houston, Texas, Yhdysvallat) on yhdysvaltalainen elokuvaohjaaja ja käsikirjoittaja. Hän on ohjannut muun muassa elokuvat Slacker, Rakkautta ennen aamua, SubUrbia, Legendaariset Newtonin pojat, School Of Rock, Rakkautta ennen auringonlaskua ja Rakkautta ennen keskiyötä. Linklaterin elokuvat ovat tunnettuja erityisesti pienimuotoisuudestaan ja ihmisläheisyydestään. Monet hänen elokuvistaan tapahtuvat 24 tunnin aikana. Linklater on saanut kahdesti parhaan sovitetun käsikirjoituksen Oscar-ehdokkuuden elokuvastaan Rakkautta ennen auringonlaskua vuonna 2004 ja vuonna 2013 elokuvastaan Rakkautta ennen keskiyötä. Vuonna 2014 ensi-iltansa sai 12 vuotta kuvattu elokuva Boyhood, josta hänet palkittiin parhaan ohjauksen Golden Globella ja Baftalla. ==Filmografia== * It's Impossible to Learn to Plow by Reading Books (1989) * Slacker (1991) * Heads I Win/Tails You Lose (1991) * Surutta? Sekaisin (Dazed and Confused, 1993) * Rakkautta ennen aamua (Before Sunrise, 1995) * SubUrbia (1996) * Legendaariset Newtonin pojat (The Newton Boys, 1998) * Valve-unessa (Waking Life, 2001) * Tape (2001) * School of Rock (2003) * Rakkautta ennen auringonlaskua (Before Sunset, 2004) * Bad News Bears – Karhukoplan paluu (2005) * Hämärän vartija (A Scanner Darkly, 2006) * Fast Food Nation (2006) * Me and Orson Welles (2008) * Bernie (2011) * Rakkautta ennen keskiyötä (Before Midnight, 2013) * Boyhood (2014) * Everybody Wants Some!! (2016) * Last Flag Flying (2017) * Missä olet, Bernadette (Where’d You Go, Bernadette, 2019) * Apollo 10 1⁄2: A Space Age Childhood (2022) * Hit Man (2024) == Lähteet == ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Golden Globe -palkinnon saajat Luokka:BAFTA- palkinnon saajat Luokka:Vuonna 1960 syntyneet Luokka:Elävät henkilöt
Sanan Voima

Sanan Voima on entinen kristillinen, erityisesti nuorille suunnattu lehti. Sen edeltäjä oli Leirilehti, jonka pääkohderyhmä oli seurakunnan leireille osallistuneet lapset ja nuoret. 2004 lehden lukijamäärä oli yli sata. Lehden nimeksi vaihdettiin Sanan Voima. Toukokuussa 2005 Sanan Voimaa painettiin Suolahdessa Herätysseuran kirjapainossa. Paino vaihtui maaliskuussa 2006 Tampereella sijaitsevaan Cityoffsetiin. Sanan Voima julkaisi myöhemmin myös lisäjulkaisua, Sanan Voima +plus+:aa. Lehdelle perustettiin oma taustayhdistys, "Lakeuden Sanan Voima ry". Lehti oli tilattava (5 nroa vuodessa). Nuorten itse pyörittämän lehtiprojektin ympärillä oli muutakin julkaisutoimintaa. Julkaistut mp3-haastattelut ja nauhoitetut puheet laajensivat tavoittavuutta ja monipuolistivat Sanan Voiman tuotantoa. ==Aiheesta muualla== * http://www.sananvoima.net Luokka:Ilmestymästä lakanneet suomalaiset kristilliset aikakauslehdet Luokka:Suomalaiset nuortenlehdet
Leena Myller

Leena Myller (s. 22. heinäkuuta 1957 Espoo), kirjoittanut aikaisemmin nimellä Leena Leskinen on kirjailija. Hän on myös tunnettu kuvataiteen harrastaja ja toiminut Karjalaisessa kuvataide- ja kirjallisuuskriitikkona. Leena Myller on naimisissa ja hänellä on kolme lasta. Koulutukseltaan hän on filosofian maisteri. ==Teokset== ===Leena Leskinen nimellä ilmestyneet teokset=== * * * * * * ===Leena Myllerin nimellä ilmestyneet teokset=== * ==Palkinnot ja ehdokkuudet== * voitto Ukri ry:n novellikilpailussa 1996 * Vuoden kynä -palkinto 2001 * Savonia-palkintoehdokkuus 2002 ja 2006 ==Aiheesta muualla== *Leena Leskinen WSOY:n sivuilla Luokka:Suomalaiset lasten- ja nuortenkirjailijat Luokka:Vuonna 1957 syntyneet Luokka:Elävät henkilöt
Kuwaitin kuvernementit

Kuwait jakautuu kuuteen kuvernementtiin (muhafazat). Mubarak Al-Kabir eli Mobarak al kabeer erotettiin Hawallista vuonna 1999.Governorates of Kuwait Statoids Asumattomat Bubiyanin ja Warbahin saaret tilastoidaan joskus omaksi yksikökseen.Kuwait Citypopulation * Al Ahmadi * Al Farwaniyah * Al Asimah eli Al Kuwait * Al Jahra * Hawalli * Mobarak al kabeer == Lähteet == Luokka:Kuwaitin kuvernementit
Aluna

Alunat ovat alkalimetallien kaksoissulfaatteja. Alunoiden yleinen kemiallinen kaava on muotoa MIMIII(SO4)2·12H2O, jossa esimerkiksi MI = Na+, K+, Rb+, Ca+, NH4+, Tl+ MIII = Al3+, Cr3+, Fe3+, Mn3+, Co3+ Yleisin aluna on kaliumaluna tai kalialuna eli alumiinikaliumsulfaattidodekahydraatti KAl(SO4)2·12H2O. Muita alunoita ovat esimerkiksi *litiumaluna, *natriumaluna NaAl(SO4)2·12H2O, *kromialuna KCr(SO4)2·12H2O, *rauta(III)aluna (ferrialuna) NH4Fe(SO4)2·12H2O *ammoniumaluna NH4Al(SO4)2·12H2O. == Kalialuna == Kalialuna KAl(SO4)2·12H2O on alumiinin ja kaliumin kaksoissuola, jota voidaan käyttää muun muassa luonnonkuitujen puretukseen ennen värjäämistä tai desinfiointiin. Perinteisissä kasvivärjäysmenetelmissä alunaa on saatu liekokasveista. Alunalla puretuksen tarkoitus on saada väri ”puremaan” eli tarttumaan kuituihin paremmin sekä kirkastaa kasvista tai sienestä saatavaa väriä. Aluna tappaa bakteereita, ja niinpä sitä käytetään esimerkiksi akvaariokasvien desinfiointiin ja luonnonmukaisissa kivideodoranteissa. Kreikkalainen lääkäri Dioskorides suositteli sitä myös lääkkeeksi ihotauteihin, mutta nykyisin sitä pidetään tehottomana. Sen sijaan verenvuotojen tyrehdyttämiseen sitä käytetään edelleen. Alunan vesiliuoksella on rautaa / terästä syövyttävä ominaisuus, ilman että se syövyttäisi esimerkiksi messinkiä tai nikkeliä. Tämän ominaisuuden vuoksi sitä apuna käyttäen voi poistaa esimerkiksi katkenneita ruuveja, mikäli mekaaninen poistaminen ei tule kyseeseen. == Katso myös == *Adstringentti == Lähteet == == Aiheesta muualla == Luokka:Kaliumyhdisteet Luokka:Seulonnan keskeiset artikkelit
Hawalli

Hawalli () on yksi kuudesta Kuwaitin kuvernementista. Hawallissa oli vuoden 2001 ennusteen mukaan 488 294 asukasta.Geohive (Internet Archive). Hawalli koostuu seuraavista alueista: *Salmiya *Hawallin alue *Jabriya *Bayan alue *Salwa *Mishref ==Lähteet== Luokka:Kuwaitin kuvernementit
Hamekyttä

Hamekyttä () on Martin Lawrencen tähdittämä komediaelokuva vuodelta 2000. Sen on ohjannut Raja Gosnell. Lawrencen lisäksi elokuvassa näyttelevät myös muun muassa Nia Long, Paul Giamatti, Anthony Anderson ja Terrence Howard. Elokuva julkaistiin 2. kesäkuuta 2000 ja siitä tuli yllättäen hitti. Se oli toisena Yhdysvaltain TOP-listalla ja melkein ohitti Mission: Impossible II:n sinä viikonloppuna. Hamekyttä tuotti yli 117 miljoonaa dollaria pelkästään Yhdysvaltain markkinoilla ja taloudellisen menestyksen siivittämänä sille tuotettiin tammikuussa 2006 julkaistu jatko-osa Hamekyttä 2. Elokuvan soundtrack oli myös kohtalainen menestys ja se on myynyt kultaa julkaisunsa jälkeen. Elokuva kuvattiin Kaliforniassa. Keskeisimmät kuvauskohteet olivat Los Angeles ja Orangen piirikunta. == Juoni == Elokuva tapahtumat alkavat kun murhasta ja pankkiryöstöstä tuomittu vanki Lester Vesco (Terrence Howard) karkaa vankilasta. FBI-agentit Malcolm Turner (Martin Lawrence) ja John Maxwell (Paul Giamatti) määrätään pitämään silmällä vangin entistä tyttöystävää Sherry Pierceä (Nia Long), jonka epäillään auttaneen ryöstössä. Agenttien tehtävä on saada Sherryltä tunnustus, löytää kadonnut ryöstösaalis ja ottaa kiinni vankikarkuri. Tämän saavuttaakseen Turner pukeutuu Sherryn isoäidiksi Hattie Mae Pierceksi (Ella Mitchell), jonka luokse Sherry pakenee. ==Soundtrack== # That's What I'm Looking For - Da Brat # I've Got To Have It - Jermaine Dupri & Nas # What I'm Gon' Do To You - Kandi # Bounce With Me - Lil Bow Wow # You Can Always Go - Jagged Edge & Blaque # Radio - Goldenhorse # Big Momma's Theme - Da Brat & Vita # Treated Like Her - Latocha Scott & Chanté Moore # I Like Dem - Lil Jon & The Eastside Boyz # I Want To Kiss You - Devin # Love's Not Love - Marc Nelson # Ooh Big Momma - Lil Jon & The Eastside Boyz # Get Up - Jessica # I Still Got To Have It - Jermaine Dupri & Nas == DVD sisältää myös == * ohjaajan ja tuottajan kommenttiraidan *Koosteen "Building Big Momma's House" *Meikkitestin *Postetut kohtaukset "Animated Opening" ja "Prison Seguence" kommentein *Koosteen: Epäonnistuneita ottoja *Trailerin *TV- spotteja *Musiikkivideot "Bounce With Me" (Lil Bow Wow) ja "I've Got To Have It" (maine Dupri featuring Nas & Monica) == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2000 yhdysvaltalaiset elokuvat Luokka:Raja Gosnellin ohjaamat elokuvat
Kirjokansi

Sana kirjokansi esiintyy usein kalevalaisessa runoudessa. Sillä on erilaisia merkityksiä: *Sampo tai sammon osa suomalaisessa mytologiassa. Sampo-sanan monimerkityksisyys koskee myös kirjokantta. *Taivaankansi Taivaankannen ja sammon merkitykset liittynevät toisiinsa, sillä sammon arvellaan olevan alun perin taivaankannen tukipilari.
Pluto Nash

Pluto Nash () on 2002 ensi-iltansa saanut Ron Underwoodin ohjaama yhdysvaltalainen komediaelokuva. Eddie Murphy esittää elokuvan pääroolia, Kuussa sijaitsevan yökerhon omistajaa. Elokuva oli valtaisa floppi. Elokuvaan käytetty budjetti oli 100 miljoonaa dollaria ja markkinointikustannukset 20 miljoonaa. Se kuitenkin tuotti maailmanlaajuisesti vain hieman yli seitsemän miljoonaa dollaria. Vuoteen 2006 mennessä tämä on viidenneksi suurin taloudellinen häviö koskaan tehdystä elokuvasta (muita ovat Aarreplaneetta, Kurkunleikkaajien saari, Final Fantasy: The Spirits Within ja The Alamo). == Näyttelijät == Luokka:Yhdysvaltalaiset komediaelokuvat Luokka:Vuoden 2002 yhdysvaltalaiset elokuvat
Nen Hithoel

Nen Hithoel on fiktiivinen järvi J. R. R. Tolkienin luomassa fantasiamaailma Keski-Maassa. Se sijaitsee Suuren virran varrella keskellä Emyn Muilia, Rohanin itäpuolella. Se on suunnilleen 20 virstaa (n. 30 kilometriä) pitkä ja 10 virstaa (n. 15 kilometriä) leveä. Rómendacil II:n hallituskaudella gondorilaiset rakensivat järven pohjoispäähän Argonathin valtavat pilarit merkitäkseen alueensa pohjoisen rajan. Järven eteläisessä päässä seisoo kolme kukkulaa. Amon Hen, Näön Kukkula, eteläisellä rannalla ja Amon Lhaw, kuulon kukkula idässä. Kolmas kukkula muodostaa järveen saaren, Tol Brandirin. Kukaan ei ole koskaan astunut jalallaan saarelle johtuen Raurosin putousten aiheuttamista vahvoista virtauksista järven eteläpäässä. Sormuksen Saattue saapui Nen Hithoelille 25. helmikuuta 3019 Kolmatta Aikaa ja perustivat leirin Parth Galeniin lähelle Amon Heniä. Boromirin lankeaminen ja Saattueen hajoaminen tapahtui pian sen jälkeen. Frodo ja Sam lähtivät veneellä itärannalle ja örkit vangitsivat Merrin ja Pippinin. Haudattuaan Boromirin laskemalla hänen ruumiinsa veneellä Raurosin putouksiin lähtivät Aragorn, Legolas ja Gimli, "Kolme Ajomiestä", jäljittämään örkkejä ja etsimään vangittuja Hobitteja. Luokka:Keski-Maan paikat Luokka:Kuvitteelliset järvet pl:Hydrografia Śródziemia#Nen Hithoel
The Offspring (albumi)

The Offspring on yhdysvaltalaisen punkyhtye The Offspringin debyyttialbumi. Se julkaistiin vuonna 1989 vinyylilevyllä eikä saavuttanut silloin kovinkaan suurta suosiota. Vuonna 1995 yhtyeen jo noustua suuren yleisön tietoon julkaistiin tästä albumista myös cd-versio. Tämä uusi versio oli musiikiltaan täsmälleen samanlainen, kansi vain oli muuttunut. Vuonna 2001 albumilta poistettiin kappale "Kill The President", virallista syytä ei tiedetä, mutta uskotaan että se poistettiin poliittisten ristiriitojen välttämiseksi. ==Kappaleet== == Kokoonpano == * Dexter Holland ‎– laulu, kitara * Noodles ‎– kitara, taustalaulu kappaleessa "Blackball" * Greg K. ‎– basso, taustalaulu kappaleessa "Blackball" * R. Welty ‎– rummut Luokka:Vuoden 1989 esikoisalbumit Luokka:The Offspringin albumit
Legacy of Kain

Legacy Of Kain on Crystal Dynamicsin kehittämä ja Eidos Interactiven julkaisema pelisarja. Ensimmäisen osan kehitti alkujaan Silicon Knights, mutta Crystal Dynamics voitti myöhemmin taistelun Legacy of Kainin oikeuksista, minkä jälkeen Crystal Dynamics jatkoi sarjaa ilman Silicon Knightsia. Idea Legacy of Kainin takana sai alkunsa vuonna 1993, mutta kesti noin kolme vuotta ennen kuin ensimmäinen peli ilmestyi Sonyn PlayStation-konsolille. Sarjan pelit: *Blood Omen: Legacy of Kain (1996) *Legacy of Kain: Soul Reaver (1999) *Legacy of Kain: Soul Reaver 2 (2001) *Blood Omen 2: Legacy of Kain (2002) *Legacy of Kain: Defiance (2003) == Aiheesta muualla == * Legacy of Kain MobyGamesissa Luokka:Videopelisarjat
Kurkunleikkaajien saari

Kurkunleikkaajien saari () on merirosvoaiheinen seikkailuelokuva, joka sai ensi-iltansa vuonna 1995. Pääosassa on Geena Davis, ja elokuvan ohjasi hänen silloinen aviomiehensä Renny Harlin. Kurkunleikkaajien saari oli vielä pahempi taloudellinen floppi kuin samana vuonna valmistunut Waterworld. Kurkunleikkaajien saaren budjetti oli lähes 100 miljoonaa dollaria, mutta tulot jäivät vain 10 miljoonaan. Elokuvan epäonnistuminen oli osasyy siihen että tuotantoyhtiö Carolco Pictures meni konkurssiin. == Rooleissa == Luokka:Vuoden 1995 yhdysvaltalaiset elokuvat Luokka:Vuoden 1995 ranskalaiset elokuvat Luokka:Vuoden 1995 saksalaiset elokuvat Luokka:Vuoden 1995 italialaiset elokuvat Luokka:Toimintaelokuvat Luokka:Renny Harlinin ohjaamat elokuvat Luokka:Merirosvoelokuvat
Koe

Koe on jonkin ilmiön, ominaisuuden tms. tutkimiseksi tai määrittämiseksi tehtävä käytännön toimenpide, toimenpidesarja tai testi. Kokeita on monenlaisia: koe voi olla esimerkiksi laboratoriotutkimuksen osa tai oppilaitoksen järjestämä tietojen ja taitojen tutkintatilaisuus. Erilaisia kokeita Nimi Luokitus Suppea kuvaus alkukoe koulutus Kurssin oppilaiden lähtötason selvittämiseksi järjestettävä koe. eläinkoe lääketiede Eläinten eri olosuhteissa suoritettava ärsyketutkinta. kemiallinen koe kemia Koe, jossa kemiallisten aineiden reagointia tutkitaan. koeaika työsuhteet Työsuhteet tai oppisopimukset voivat alkaa koeajalla, jonka jälkeen työsuhde vakinaistetaan. Koeajalla työsuhde voidaan purkaa helpommin kuin koeajan jälkeen. koelento ilmatekniikka Koelentäjällä tai ilman suoritettava mekaanisen laitteen ilmaannousun testaus. Ohjelmiston testaaminen tietotekniikka Tietokoneohjelman toimivuustestaus. pistokoe koulutus Odottamaton koe kouluaineissa. Prick- ihopistokoe lääketiede Allergioiden diagnosointiin liittyvä koe. sanakoe koulutus Sanoja käsittelevä koe kieliaineissa. verikoe lääketiede Sairauksien ja terveyden diagnosointiin liittyvä koe. ydinkoe ydintekniikka Avaralla koe- alueella suoritettava ydinaseiden koeräjäytys. ==Lähteet== == Aiheesta muualla == Luokka:Tieteellinen menetelmä Luokka:Tutkimus * Luokka:Seulonnan keskeiset artikkelit Luokka:Tieteelliset kokeet
Waterworld

Waterworld on vuonna 1995 ensi-iltansa saanut yhdysvaltalainen post- apokalyptinen tieteiselokuva, jonka on ohjannut Kevin Reynolds. Waterworld oli aikansa kallein tuotanto ja se ylitti alkuperäisen budjettinsa moninkertaisesti. Elokuvaa kuvattiin Tyynellämerellä ja Havaijin rannikolla. Pääosissa esiintyvät Kevin Costner, Dennis Hopper, Jeanne Tripplehorn, Tina Majorino ja Michael Jeter. Lisäkuvauksia suoritettiin muun muassa Los Angelesissa, Huntington Beachilla ja Santa Catalinan saarella. == Juoni == Waterworld sijoittuu tulevaisuuteen, jolloin napajäät ovat sulaneet ja Maanpinta on suurimmaksi osaksi merien täyttämä, kaikkialla on vain vettä ja maa-aines on kullan arvoista. Kevin Costner on elokuvassa yksinäinen kulkija, joka purjehtii merillä ja jolla on kidukset ja räpylät. Huhutaan paikasta, jota vesi ei olisi peittänyt. Kuivamaa-nimisen paikan olemassaolosta kertoo huhujen lisäksi pikkutytön, Enolan (Tina Majorino) selkään tatuoitu kartta. Tytöstä pitää huolta Helen (Jeanne Tripplehorn). Tietoa kuivamaan sijainnista havitelevat monet, muun muassa savuttajiksi kutsuttu Smokers-jengi, jotka ovat Deacon-nimisen miehen (Dennis Hopper) johtamia merirosvoja. == Näyttelijät == ==Vastaanotto== Elokuvaa sanottiin flopiksi, mutta se hankki lipputuloilla siihen sijoitetut rahat takaisin ja jäi vähän voitolle. Elokuvan lipputulot olivat 265 miljoonaa dollaria. Waterworld sai sekalaisia arvosteluja, joissa kiitettiin tulevaisuus-teemasta mutta kritisoitiin näyttelijäsuorituksia. == Lähteet == == Aiheesta muualla == * * Luokka:Vuoden 1995 yhdysvaltalaiset elokuvat Luokka:Post-apocalypse-elokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:David Twohyn käsikirjoittamat elokuvat Luokka:Elokuvat merenkulusta
Testi

Testi voi tarkoittaa seuraavia asioita: * Teknillisen laitteen ominaisuuksia mittaava testi * Koe, opiskelijan omaksumia taitoja selvittävä testi * Lääketieteellinen testi
M/S Color Fantasy

M/S Color Fantasy Rakentaja: Aker Finnyards, Pernon telakka, Suomi Valmistumisvuosi: 2004 Nykyinen reitti: Oslo–Kiel Kotisatama: Oslo Maailman suurin autolautta Edeltäjä: M/S Pride of Rotterdam Suurin autolautta: 2004–2007 Seuraaja: M/S Color Magic Tekniset tiedot Bruttovetoisuus: 74 600 Nettovetoisuus: ? Jääluokka: 1A Super Pituus: 223,70 m Leveys: 35 m Syväys: 6,8 m Pääkoneet: 4 x 7800 kW Wärtsilä 8L46B Nopeus: 22,1 solmua Matkustajakapasiteetti: 2750 Hyttipaikkoja: 2799 Hyttejä: 966 Autokapasiteetti: 750 Kansia: 14(?) Sisaralus: M/S Color Magic M/S Color Fantasy on maailman toiseksi suurin autolautta. Laiva rakennettiin Aker Finnyardsin Turun telakalla vuonna 2004 Color Linelle. Sen kotisatama on Oslo. Color Fantasylla on myös sisaralus M/S Color Magic, joka valmistui syksyllä 2007. Siitä tuli Color Fantasyä vielä hieman suurempi. == Ravintolat, baarit ja kaupat == *Ravintolat ja kahvilat Oceanic à la Carte Restaurant, Grand Buffet, Cosmopolitan Gourmet ravintola, Mama Bella Pizza, Ristorante, Tapas Bar, Promenade Café, hampurilaisbaari *Aktiviteetteja Color Spa & Fitness Center, Aqualand, Golfsimulator/Putt green, Adventure Planet, elokuvateatteri, Teen's Plaza, leikkihuone *Baarit ja klubit Tower Night Club, Fantasy Show Lounge, Observation Lounge, Casino, Donkey Pub, Cosmopolitan Bar, Bar Bella *Myymälät Fantasy Promenade, Tax free -myymälä, Color Shop, Fashion Boutique, Perfume & Cosmetics, 24h kioski ==Aiheesta muualla== * * Significant Ships of 2004; The Royal Institution of Naval Architects 2005; sivut 41–43 Color Fantasy Luokka:Aker Finnyardsin valmistamat alukset